Kibernaptár

Business & Security 2026
2026-03-04 08:30 - 17:30 (Europe/Budapest) | La Vida Duna Rendezvényház, Dunavirág utca 2-6., Budapest, 1138
A Business & Security 2026 a modern kiberveszélyek és a mesterséges intelligencia korában jelentkező vállalati kockázatokat mutatja be. A konferencia középpontjában a digitális identitás védelme, a deepfake-alapú visszaélések, az MI-rendszerek támadhatósága és az automatizált védelem új módszerei állnak. A résztvevők valós incidensforgatókönyveken keresztül ismerhetik meg, hogyan lehet gyorsabb, reziliensebb és hatékonyabb védelmet kiépíteni a szervezetben. A rendezvény célja, hogy a biztonság ne technikai akadály, hanem üzleti versenyelőny legyen.

Fedezze fel az új Log360 felületet - MWT Solutions
2026-02-24 12:30 - 13:30 | Online
Csatlakozzon webinárunkhoz, és ismerje meg, hogyan segítik a modern SIEM-megoldások a szervezeteket a folyamatosan változó kiberbiztonsági fenyegetések kezelésében, miközben megfelelnek az egyre szigorodó megfelelőségi követelményeknek.
Bemutatjuk, miért vált a SIEM kulcsfontosságúvá a mai biztonsági és szabályozási környezetben, és hogyan fejlődik a ManageEngine Log360 ezen kihívások kezelésére.

Grand Opening 2026
2026-02-24 00:00 - 2026-02-25 23:59 | Hotel Azúr, Siófok, 8600 Siófok, Erkel Ferenc u. 2/c, Siófok, 8600
Az ICT Global GRAND OPENING 2026 konferencia
Kétnapos, magas intenzitású, stratégiai fókuszú esemény, amely kíméletlenül őszinte válaszokat ad a jelen legégetőbb üzleti és technológiai kérdéseire.
Az első napon két párhuzamos színpadon futnak a programok:
🎯 Business Stage
🔭 Tech Horizon Stage

Women & AI - Cybersecurity
2026-02-19 18:00 - 22:30 | M12 OTP Irodaház, Madarász V. u. 12., Budapest, 1131
​Women & AI #3 – Amit mindig is tudni akartál az AI cybersecurity-ről, de azt sem tudtad, mit kérdezz
​3. találkozónk a mini-kérdőívünk legnépszerűbb témájára reagál: legtöbben az AI cybersecurity oldalára vagytok kíváncsiak
​Polereczki Andrea Chief Cybersecurity Advisor (alapító, Women4Cyber Magyarország Alapítvány) bemutatja a historikus adatokból örökölt hibák és „mérgezett” betanító adatok, hibás promptok, rossz adatok torzításait és kockázatait.
​Mózer János (Badcompany) egy demoban mutatja be AI agent védelmi rendszerüket.
​Majd egy panelbeszélgetésre csatlakozik még hozzájuk Szeiler Andrea (MVM Group CISO, cybersecurity expert), Babarczi Rudolf (OTP, Senior Chapter Lead) és Biró Gabriella (Cyber Witch, a Közszolgálati Egyetem oktatója, IT security expert).

CTRL+ALT+SECURE: A kiberbiztonság új nemzeti és uniós dimenziója 2025-2026
2026-02-19 14:00 - 15:30 | Cyber Islands, Ulászló u. 27, Budapest, 1114
NCC-HU 2026 fókusz: pályázati lehetőségek, jogszabályi változások és bekapcsolódás a hazai és európai kiberbiztonsági ökoszisztémába.
Az esemény célja, hogy bemutassa az NCC-HU 2026-os terveit, valamint a hazai és európai kiberbiztonsági ökoszisztémában elérhető konkrét együttműködési és finanszírozási lehetőségeket. Áttekintést adunk a hazai jogszabályi környezet aktuális változásairól, különös tekintettel Magyarország kiberbiztonságáról szóló 2024. évi LXIX. törvényre, valamint a nemzeti koordinációs központ tevékenységének részletes szabályairól szóló 474/2025. (XII. 30.) Korm. rendeletre, továbbá az FSTP program indulásáról, annak jelentkezési folyamatáról, értékelési szempontjairól és határidőiről.
Bemutatjuk a nemzeti kompetenciaközösségi tagság regisztrációs menetét, az ATLAS platform szerepét az aktív közösségi részvételben, valamint a hazai szereplők európai szintű becsatornázásának lehetőségeit. Szó lesz továbbá a DIGITAL / ECCC 2025 – DEPLOY CYBER 09 nyitott felhívásairól, a nemzetközi konzorciumi partnerségek kialakításáról, és az NCC-HU 2026 II. éves konferenciáról (save the date: 2026. május).

HunCERTalks 2026 február: Oktatás × kiberbiztonság
2026-02-18 17:30 - 20:30 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
Hogyan készüljenek fel a gyerekek az online térre? Mit tudunk, és mit nem tudunk a rájuk leselkedő veszélyekről? Mi, felnőttek, hogyan segíthetünk nekik? Többek közt ezekre a kérdésekre keressük a válasz 2026 első HunCERTalks meetupján. Az „Oktatás x kiberbiztonság” című rendezvényen a kibervédelmet és az oktatás körülményeit egyaránt ismerő előadók beszélnek majd a diákok kiberbiztonsági és tudatossági felkészítésének kihívásairól.
Dátum: 2026. február 18., 17:30
Helyszín: 1111 Budapest, Lágymányosi utca 11. 6. emelet, HUN-REN SZTAKI Innovációs és Demonstrációs Tér
Előadók:
– Kovács István (rendszermérnök, SAP / oktató, Nagy Sándor József Gimnázium) – Tudtam-tudtam, csak nem sejtettem! – kibervédelmi tudatosság a gimnazisták körében
– Rigó Ernő (osztályvezető, HUN-REN SZTAKI HBIT) – Kibervédelmi tudatosság a gyereknevelésben – személyes tapasztalatok
– Erdősi Péter Máté (CISA, alapító tag, NJSZT Információbiztonsági Szakosztály; kutató, Választás- és Képviselet Kutatóműhely, ÁNTK, NKE; igazgató, Információbiztonsági Üzletág, Crowe FST Audit Kft.; tag, CPA Canada WebTrust Task Force) és Solymos Ákos (CISM, CRISC, CDPSE GRC csoportvezető, IT Biztonsági üzletág, Tigra Zrt. / NJSZT) – IT biztonság közérthetően?
A részvétel ingyenes, de regisztrációhoz kötött! A rendezvény sajtónyilvános, a helyszínen fényképek és videók készülnek.

A NIS2 MEGFELELÉS TECHNOLÓGIAI VONZATAI ALAP, JELENTŐS, MAGAS biztonsági osztályban A 7/2024 MK rendelet követelményeihez szükséges hardver és szoftver eszközök – interaktív workshop
2026-02-18 10:00 - 14:00 | Online
A szakértők 7/2024 MK rendelet 19 követelménycsaládján végighaladva megvizsgálják a sikeres NIS2 megfeleléshez szükséges technológiai lépéseket, kiemelve az „Alap”, „Jelentős” és „Magas” biztonsági osztályok közötti követelmény- és eszközbeli különbségeket. Bemutatjuk az egyes követelmények teljesítéséhez szükséges minimális és optimális technológiai eszközöket. Gyakorlati példákkal illusztráljuk, hogy egy adott követelmény (pl. azonosítás, naplózás, hozzáférés-kezelés) milyen technológiai megoldásokat (pl. SIEM, PAM, MFA) tesz szükségessé a különböző biztonsági szinteken.
Közben lehetőség van kérdések feltételére, konkrét problémák megoldására. A helyszínen meg nem válaszolható kérdéseket eszkaláljuk az SZTFH-nak, vagy kiberbiztonsági auditoroknak.

Cyber Chats - Open cybersecurity discussions in English
2026-02-12 18:00 - 20:00 | Cyber Islands, Ulászló u. 27, Budapest, 1114
Cyber Chats is a relaxed meetup for anyone in Hungary working in or curious about cybersecurity—and wants to chat in English.
Organized by WITSEC and Cyber Islands, Cyber Chats is an informal, recurring meetup for cybersecurity professionals and enthusiasts in Hungary who want to exchange ideas, share insights, and practice English in a relaxed setting.
Whether you’re an international expert based in Hungary, a local professional looking to strengthen your language skills, or someone simply curious about cybersecurity, this space is for you.
There are no slides, no formal talks—just open conversation, topical discussions, and a welcoming community. We believe that real dialogue sparks learning, and language should never be a barrier to connection.
Join us for meaningful conversations, new perspectives, and a supportive environment—where cybersecurity and community meet.

ISACA Második szerdai előadás (HIBRID) - 2026. február
2026-02-11 17:00 - 19:00 | Magyar Bankszövetség, József Nádor tér 5-6., Budapest, 1051
Előadás címe
Széleskörű összefogás a kibercsalások ellen: A KiberPajzs projekt
Téma
Hallotta, vagy olvasta már ezt?
„Vértezze fel magát a kibercsalásokkal szemben, látogasson el a KiberPajzs.hu honlapra!”
Ismeri „A kulcs te vagy” szlogent?
Találkozott már Anna történetével, aki átlát a csalókon, vagy Magdiével, aki nem adja meg banki azonosítóit senkinek?
Hallott Lajosról, aki nem dől be a hamis banki hívásoknak?
Az előadás során a hallgatóság autentikus forrásból ismerheti meg a 2022-ben indult KiberPajzs kezdeményezést, amely az állami és versenyszféra szereplőinek együttműködésére épül a kibercsalások elleni küzdelemben.
A projektben együttműködő szervezetek többek között: rendvédelmi szervek, IM Áldozatsegítő Központ, Magyar Nemzeti Bank (MNB), NGM, NMHH, SZTFH, Államkincstár, Bankszövetség, MediaUnió Alapítvány, bankkártya-társaságok, IVSZ, valamint további állami és nem állami partnerek.
Az előadás bemutatja a KiberPajzs tevékenységét, eredményeit, aktuális fejleményeit, valamint a jövő kihívásait.
Előadó
Freisleben Vilmos
fogyasztóvédelmi igazgató (Magyar Nemzeti Bank)
Freisleben Vilmos az MNB delegáltja a KiberPajzs projektben.
2013 óta tagja a Magyar Nemzeti Bank csapatának, az elmúlt 12 évben fogyasztóvédelmi és prudenciális területeken dolgozott.
Munkája során korán szembesült az online csalások jelentette kihívásokkal, amelyek elleni küzdelmet hatósági tevékenységével és a KiberPajzs kezdeményezés keretében végzett munkájával is aktívan támogatja.
Részvételi lehetőségek
Személyes részvétel
A személyes részvételhez előzetes regisztráció szükséges az Eventbrite felületén.
A helyszíni férőhelyek száma korlátozott
Maximum létszám: 60 fő
A regisztráció a belépés feltétele
👉 Regisztráció személyes részvételre: https://www.eventbrite.com/e/isaca-masodik-szerdai-eloadas-hibrid-2026-februar-11-registration-1982264801382
Online részvétel
Az előadás online formában is követhető lesz.
Az online csatlakozás változatlan módon biztosított
A részvétel egy linken keresztül történik
👉 Online csatlakozási link: https://cpe.isaca.hu/conference/open/BOA7iXwmbx09CyTNsGXpoQGZEonxG43qhuN6RrF4ipRBkvo9KX
További információk
Kérjük, hogy minden résztvevő a megfelelő részvételi formára regisztráljon.
A CPE pontok regisztrációja személyes részvételnél a tényleges részvétel után, online részvételnél a cpe linken történő belépés szerint történik.
Várunk mindenkit szeretettel személyesen és online is!

EY szakmai reggeli
2026-02-05 09:00 - 11:30 | EY Irodaház, 1132 Budapest, Váci út 20., Váci út 20., Budapest, 1132
Csatlakozzon február 5-én a szakmai reggelinkhez, ahol áttekintjük a DÁP és a NIS2 legfontosabb biztonsági és megfelelőségi követelményeit.
A Secure by Design 2026-os eseményen a DÁP fejlesztői és üzemeltetői – az Idomsoft és a Trendency –, valamint az EY kiberbiztonsági szakértői, Mihály Zala és Olivér Bor bemutatják, hogyan támogatja a sérülékenységvizsgálat, a penetrációs teszt és a tudatos biztonsági működés a valódi reziliencia kialakítását.
⏲️ Időpont: 2026. február 5. 9:00–11:30
📍 Helyszín: EY Irodaház, 1132 Budapest, Váci út 20.
👉 Kérjük, részvételi szándékát itt jelezze: https://ow.ly/3tp450Y4f4Z

F5 Innovation Day 2026.02.05.
2026-02-05 08:30 - 14:30 | Budapest Marriott Hotel, Apáczai Csere János utca 4., Budapest, 1052
A digitális alkalmazások ma már az üzlet motorjai — teljesítményük, elérhetőségük és biztonságuk közvetlen hatással van a vállalati sikerre. Az F5 folyamatosan újradefiniálja, hogyan lehet ezeket az alkalmazásokat hatékonyan és biztonságosan működtetni egy egyre összetettebb, hibrid és AI-vezérelt környezetben.
Légy részese az F5 Innovation Daynek, ahol első kézből ismerheted meg az F5 legfrissebb technológiai irányait, fejlesztéseit és jövőbeli megoldásait.
Gyakorlati példákon, ügyféltapasztalatokon és exkluzív előzeteseken keresztül mutatjuk meg, hogyan készülhetsz fel az alkalmazásbiztonság következő korszakára.

Budapest Hackersuli Meetup - Ne legyél hülye, de hogyan? Jogérzékenyítő Hackersuli
2026-01-29 19:00 - 21:00 | Budapest Alíz utca 2., Alíz utca 2., Budapest
A meetup most nem bitekről fog szólni, hanem arról, ami a bitek mögött van – az emberről, és arról a környezetről, amelyben dolgozunk. A hekkelés ugyanis csak addig etikus, amíg betartjuk a szabályokat és a törvények szabta kereteket. A mai alkalom címe: Ne légy hülye! – amely valahol a Hackersuli egyik nem hivatalos mottója is. Arról lesz szó, hogyan ne legyünk hülyék, milyen törvényi keretei vannak a kibertérnek, honnantól és miért beszélünk bűncselekményről, hol sértünk jogot (vagy éppen nem), egyáltalán milyen jogsértéseket tudunk elkövetni, illetve milyen jogi keretek között tudjuk legitim módon, kockázatmentesen végezni a munkánkat.
Tényleg nem lesz hekkelés, de igyekezni fogok, hogy érthetően, nem csak a paragrafusokat, hanem a jog szellemiségét is bemutassam Nektek, illetve néhány kedves esetet körül járva elmélyítsük a jogérzékenységet.

Financial Fraud Summit
2026-01-28 08:00 - 17:00 | Danubius Hotel Helia, Kárpát u. 62-64, Budapest, 1133
A Financial Fraud Summit 2026 konferencia célja, hogy egy asztalhoz ültesse a döntéshozókat, szabályozókat, banki vezetőket, fizetésforgalmi szakértőket és cégvezetőket.
A résztvevők megvitatják:
? hogyan fejleszthető tovább a hazai pénzforgalom és a kiberbiztonsági infrastruktúra,
? milyen szabályozási változások várhatók az uniós PSD3/PSR3 irányelvek nyomán,
? hogyan védhetik meg a vállalkozások saját és ügyfeleik pénzét a digitális csalásoktól,
? milyen szerepet játszik ebben a KVR, a Qvik és a mesterséges intelligencia.

EIVOK-72. Adatközpontok „kiskérdései” Szakmai Fórum
2026-01-22 16:30 - 18:30 | OTP Bank Nyrt., Babér utca 9., Budapest, 1131
EIVOK-72. Adatközpontok „kiskérdései” Szakmai Fórum
Hibrid formában lesz az esemény. A helyszíni és távoli megjelenést is regisztrálni szükséges. A közvetítés linkjét az előadások előtt küldjük a regisztrációk alapján.

Hétpecsét Információbiztonsági Egyesület - Információvédelem menedzselése - Szakmai fórum - 2026. január 21. (szerda) - Óbudai Egyetem
2026-01-21 09:30 - 13:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
A Hétpecsét Információbiztonsági Egyesület minden páratlan hónap harmadik szerdáján rendezi meg ingyenes, de regisztrációhoz kötött fórumait az Óbudai Egyetem Bécsi úti kampuszán.
További részletek – program, regisztráció, tagfelvételi kérelem – az egyesület honlapján: www.hetpecset.hu

EIVOK-70
2025-12-10 18:30 - 22:00 | EIT Digital Budapest CLC nagyterem, Bogdánfy u. 10/a., Budapest, 1117
A Neumann János Számítógéptudományi Társaság TérTáv szakosztálya és az EIVOK közös szakmai estje, EIVOK-70.

EIVOK-71
2025-12-09 18:00 - 22:00
EIVOK-71. Zártkörű Fórum

EIVOK-69
2025-12-08 12:00 - 2025-12-09 17:00 | Széchényi István Egyetem Deák Ferenc Állam- és Jogtudományi Kar, Áldozat utca 12., Győr, 9026, Hungary
A Széchenyi István Egyetem, a Nemzeti Média- és Hírközlési Hatóság, valamint a Hírközlési és Informatikai Tudományos Egyesület Információbiztonsági szakosztálya (EIVOK) közös konferenciát szervez 2025. december 8-9-én a technológiai fejlődés modern kori és jogi szabályozási kereteinek vonatkozásában.
Helyszín: Széchenyi István Egyetem J épület, S5 terem (9026 Győr, Áldozat utca 12.)

NIS2 SZUPERPOZÍCIÓBAN - Nézőpontok és nehézségek, ahogy mi látjuk
2025-12-04 17:00 - 19:00 | Cyber Islands, Ulászló u. 27, Budapest, 1114
Ezen az eseményen megoszthatjuk egymással a NIS2-vel kapcsolatos nézőpontjainkat és nehézségeinket. Gyere el és csatlakozz hozzánk a Cyber Islandbe (1114 Bp., Ulászló u. 27.), hogy együtt felfedezzük az az elmúlt év kihívásait, hullámait és örömeit.
Sűrű év van mögöttünk. Tele váratlan fordulatokkal, kihívásokkal, sikerekkel és nagy felismerésekkel. Startupként ott voltunk és ma is ott vagyunk a NIS2 hazai ökoszisztéma közepén. Hol egyik, hol másik szereplővel gondolkodunk együtt és fejlesztjük a Brindet úgy, hogy mindenkinek a segítségére lehessen. Kvantum értelemben tehát szuperpozícióban vagyunk. Egy kicsit mindenkivel is vagyunk azért a célért, hogy hídként köthessük össze a hazai és EU-s piacot. Látjuk, hogyan gondolkodnak a különböző érettségű érintett szervezet, a tanácsadók, az auditorok, a hatóságok és a többi szereplő és folyamatosan vizsgáljuk a többi EU-s tagállam attitűdjét. Eközben mi magunk is formálódunk a partnereink, ügyfeleink és a piac tükrében.
Ebben az előadásban megmutatjuk, hogyan látjuk a NIS2 magyarországi világát. Milyen dilemmákkal találkoztunk az ökoszisztéma szereplői által miközben mindenkivel együtt dolgoztunk.
Ez az esemény egyszerre születésnap, visszatekintés és közös gondolkodás. Veletek együtt szeretnénk ünnepelni egy szelet torta és egy pohár pezsgő mellett a második évünket. Mi megosztjuk a tapasztalatainkat és utána együtt gondolkodunk, véleményt ütköztetünk a résztvevőkkel annak érdekében, hogy közelebb hozzuk egymáshoz a magyar NIS2 közösség szereplőit. Bízunk benne, hogy minél többen eljöttök a tanácsadói, auditori, hatósági és szervezeti oldalról egyaránt.
Kinek szól:
• Minden NIS2-ben érintett szervezetben dolgozónak.
• Tanácsadóknak, auditoroknak, a hatóságok képviselőinek, a különböző security vendoroknak, szolgáltatóknak.
• Vezetőknek és operatív munkatársaknak.
• Valamint mindenkinek, aki kíváncsi, milyen startupként egyensúlyozni a szabályozás és a valóság metszéspontján.

Kiberbiztonsági workshop
2025-11-28 13:00 - 18:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
A Magyar Tudomány Ünnepségsorozat keretein belül az Óbudai Egyetem Neumann János Informatikai Kara Kiberbiztonsági workshopot szervez, melynek célja, hogy fórumot biztosítson a legújabb kutatási eredmények, fejlesztési irányok és oktatási innovációk bemutatására a kiberbiztonság különböző szegmenseiből.
A workshop lehetőséget biztosít a kari kiberbiztonsági kutatócsoportoknak, hogy bemutassák legújabb eredményeiket, kipróbált megoldásaikat, illetve megvitassák a gyakorlati megvalósítás során felmerülő technikai és szervezeti kihívásokat.
Az esemény célja nemcsak a tudományos diskurzus előmozdítása, hanem a kutatás és oktatás, valamint az ipari alkalmazás közötti szinergiák feltárása is.

Com-Forth Café Szakmai Reggeli: Industrial remote access
2025-11-27 08:30 - 11:30 | Com-Forth Kft., Dunavirág utca 2-6., Budapest, 1138, Hungary
Az ősz folyamán 3 alkalommal is várunk a Com-Forth Café Szakmai Reggeli eseményeinken, ahol egy napindító kávé és némi könnyed harapnivaló után körbejárjuk az ipari kiberbiztonság aktuális kérdéseit.
Időpontok és témák:
2025.10.14. – Fókuszban a kiberbiztonság: Modern ipari hálózati kommunikációs eszközökkel a biztonságos OT rendszerekért
Vendég: Fekete Zoltán (Moxa, Field Application Engineer)
2025.11.12. – IT-OT konvergencia: Hogyan szegmentáljunk biztonságosan?
Vendég: Mateusz Konkol (TXOne, Sales Director)
2025.11.27. – Industrial Remote Access: Biztonságos távoli elérés megoldások
Vendég: Nils Haza (Cyolo, Sales Engineer)
Az egyes alkalmak állandó résztvevői a Com-Forth részéről Bóna Péter (CEO) és Melegh György (Pre-sales & Support mérnök).
Helyszín: Com-Forth iroda, 1139 Budapest, Dunavirág utca 2-6.
A férőhelyek száma limitált, mert célunk, hogy valóban kötetlen és őszinte beszélgetések, szakmai diskurzusok alakulhassanak ki, és akár személyre szabott tanácsokkal is segíthessünk az ipari digitalizációs és kiberbiztonsági törekvéseid elérésében.
A részvétel ingyenes, de előzetes regisztrációhoz kötött.

EIVOK-68 Hogyan reagálna a szervezeted egy váratlan kibertámadásra?
2025-11-25 15:00 - 17:00 | Cyber Islands, Ulászló u. 27, Budapest, 1114
A CyberHubs projekt keretében most egy interaktív, döntéshozatali kiberbiztonsági szimuláción vehetsz részt, ahol életszerű forgatókönyv mentén ismerheted meg, milyen szervezeti és vezetői döntésekre van szükség egy kiberincidens során.
A gyakorlat célja, hogy a résztvevők:

megértsék egy kiberbiztonsági incidens tipikus lefolyását és szervezeti kezelésének lépéseit
átéljék a szerepkörök közötti együttműködés és kommunikáció kihívásait
megtapasztalják a vezetői döntéshozatal, valamint a kríziskommunikáció kritikus szerepét

A kiberbiztonsági törvény által érintett szervezetek számára az ilyen felkészülési gyakorlatok kiemelten fontosak, de bármely vállalkozás számára hasznos, amely szeretné növelni rezilienciáját és reagálóképességét digitális fenyegetésekkel szemben.

ÚJ KIHÍVÁS: Éljük túl az AI-korszakot!
2025-11-25 09:00 - 2025-11-26 12:30 | Nem szeretném megadni
Díjmentes workshop, ami közérthetően felkészít a digitális kor személyes, közösségi és társadalmi kihívásaira!
Időpont: 2025. november 25-26.
Helyszín: Bács-Kiskun Vármegyei Kereskedelmi és Iparkamara székháza, Kecskemét, Árpád körút 4.
Mit kínálunk?
1. rész:
Mi mindent kell feltétlenül tudnunk a digitalizáció természetéről?
2. rész:
Mit kell mindig mérlegelnünk, mire kell odafigyelnünk nap mint nap?
3. rész:
Milyen szokásokon és hogyan kell azonnal változtatnunk az életünkben?
Miért fontos?
• Mert egy cég, egy közösség, de egy család biztonsága is a személyes döntésektől függ.
• Mert a digitális tudatosság hiánya nemcsak veszélyforrás, hanem üzleti veszteséghez vezet.
• Mert a média nem szól a digitalizációval járó legfontosabb kockázatokról.
• Mert sehol máshol nem világítják meg a digitális színfalak mögötti valódi történéseket.
• Mert az AI-korszakban már a kultúránk, az identitásunk, a közösségeink léte forog kockán!
Kiknek szól?
• Munkavállalóknak.
• Vezetőknek.
• Vállalkozóknak.
• Közösségeknek.
• Családtagoknak.
• Mindenkinek!
Változtasson a szemléletén, és váljon ellenállóvá a digitális korszak kikerülhetetlen kihívásaival és nehézségeivel szemben!
Támogassa ezzel is vállalkozása, munkatársai, ismerősei, szerettei mindennapos analóg és digitális biztonságát!
Programvezető:
Eőry Csaba Örs
adatkezelési szakember és mentor, magándetektív,
a DIMENTOR ZRT. társalapítója és vezérigazgatója
A résztvevők között a program végén hasznos tárgynyereményt sorsolunk ki!

HunCERTalks 2025 november: Szuperszámítógépek × kiberbiztonság
2025-11-19 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A szuperszámítógépek egyre fontosabbá válnak a kutató és vállalati infrastruktúrákban, a bennük rejlő lehetőségek pedig megannyi területen hasznosíthatók. De mi az a szuperszámítógép? Hogy állnak most a komplex, mezei gépek számára végtelen ideig tartó problémákat belátható időn belül megoldani képes hardverek? És mit kezd velük a kiberbiztonság, ha egyáltalán? Szuperszámítógépek az idei utolsó HunCERTalks meetupon.
Helyszín: 1111 Budapest, Lágymányosi utca 11., 6. emelet
Időpont: 2025. november 19, 17:00 – 20:00
Program:
17:00 – 17:30 – Érkezés
17:30 – 18:30 – Előadások
18:30 – 20:00 – Networking
Előadók:
Rigó Ernő, a HUN-REN SZTAKI Hálózatbiztonsági és Internet Technológiák Osztályának (HBIT) vezetője / HunCERT
Farkas Attila, kutató, HUN-REN SZTAKI, Párhuzamos és Elosztott Rendszerek Kutatólaboratórium
A részvétel ingyenes, de regisztrációhoz kötött, a meetupon pedig fényképek és videófelvétel készül. Az esemény sajtónyilvános.

Hétpecsét Információbiztonsági Egyesület - Információvédelem menedzselése CXVIII Szakmai Fórum
2025-11-19 09:30 - 15:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
A Hétpecsét Információbiztonsági Egyesület meghívja Önt, a 2025 November 19-én tartandó,
„Információvédelem menedzselése CXVIII Szakmai Fórum” rendezvényére.
A Rendezvényünk helyszíne az
Óbudai Egyetem
1034 Budapest, Bécsi út 96/B,
Majd utána DPO Klub
Téma: Az arcképfelismeréshez kötött beléptető rendszer legendájának – legendájának? – nyomában

ISACA Est 2025
2025-11-17 17:30 - 22:00 | MSTR1, Mester u. 1., Budapest, 1095
Az ISACA Magyarországi Egyesület évzáró eseménye a MSTR1ben.
Ezúton szeretnénk meghívni az ISACA Budapest Chapter 2025. november 17-én (hétfőn) tartandó kötetlen estjére. Nagy örömünkre szolgál, hogy idén újra megrendezhetjük az ISACA Estet, ahol informális keretek között, kötetlen hangvételben szakmázhatunk. Az ISACA estnek idén új helyszínként a MSTR1 (1094 Budapest, Mester u. 1.) ad otthont. Az ISACA Budapest Chapter tagoknak az est ingyenes, de regisztrációhoz kötött.
ISACA Budapest Chapter

Future IT 2025
2025-11-17 00:00 - 2025-11-19 23:59 | Hotel Azúr, Siófok, 8600 Siófok, Erkel Ferenc u. 2/c, Siófok, 8600
Future IT 2025 – Az IT jövőjének közös platformja
Future IT 2025 egy olyan ernyőkonferencia Magyarországon, amely tudatosan egyesíti az alábbi kulcsterületeket:

Mesterséges intelligencia (AI)
Kiberbiztonság
Cloud technológiák
Adatmenedzsment
Kvantumtechnológia
HR-Tech
IT infrastruktúra
Telco
Digitalizáció

👥 1000-1500 szakmai résztvevő
🧠 200+ előadó
🏢 40+ kiállító
🎤 7 tematikus színpad
🌍 Magyar és Nemzetközi résztvevők és előadók
💼 Cégvezetők, Szakmai döntéshozók, innovátorok, véleményvezérek – mind egy helyen
🚀 Több mint technológia – szemléletváltás
A technológiai fejlődés ma már nemcsak új eszközöket, hanem gondolkodásmódbeli átalakulást is követel.
Ez a paradigmaváltás új típusú szakmai összefogásokat kíván – nem csupán vállalatok, hanem iparágak, technológiai szakterületek és generációk között is.
🤝 Egy forradalmi esemény, közös küldetéssel
Future IT 2025 nem csak egy konferencia.
Ez egy új filozófia, amely az izolált iparági szemlélet helyett integrált együttműködésre épül.
Egy olyan platform, ahol a jövő IT-meghatározó szereplői közösen gondolkodnak, terveznek és formálnak.
🎯 A cél: közösségépítés és közös jövőformálás
A küldetésünk, hogy létrehozzunk egy olyan inspiráló közösséget, ahol a technológiai és üzleti innováció egymást erősítve épül.
Itt a jövő vezetői nem külön utakon járnak – együtt formálják a következő évtizedet.

Com-Forth Café Szakmai Reggeli: IT-OT konvergencia
2025-11-12 08:30 - 11:30 | Com-Forth Kft., Dunavirág utca 2-6., Budapest, 1138, Hungary

The Training Day by Black Cell
2025-11-06 00:00 - 23:59 | Nyolcésfél Inspirációs Övezet és Alkotótér, Német u. 16., Budapest, 1084
Ingyenes egész napos szakmai workshopunk keretében Gyebnár Gergő vezetésével merülhetsz el az IT security világában: fókuszban a detection engineering és a módszertanok helyes alkalmazása. Olyan fiatalokat várunk, akik igazi hivatást keresnek, és nemcsak munkát.

ISACA Második szerdai előadás
2025-11-05 17:00 - 19:00 | Online
AI Development Challenges in View of EU Regulations – Mathias Conradt, Sonar
This session tackles the critical challenges of enterprise GenAI adoption, where development velocity often conflicts with organizational control, creating a „trust gap” and significant financial and reputational fallout. We will explore the „New Attack Surface” defined by the OWASP Top 10 for LLM Applications – from prompt injection to supply chain vulnerabilities – and demonstrate the real-world dangers of insecure AI-generated code. This new risk landscape is unfolding under a „Regulatory Imperative” from the EU’s DORA, NIS2, CRA and the EU AI Act, which mandate end-to-end security and accountability. We will outline a „Resilient Path” forward, positioning a „High Quality & Secure Code Policy” as a critical „AI Control Layer” that must be enforced directly within the CI/CD pipeline, ensuring that compliance and control are the foundations of, not barriers to, AI velocity.
About the Speaker
Mathias Conradt, Staff Solutions Engineer at Sonar
A highly experienced cybersecurity professional with a 27-year track record in software engineering, project management, and pre-sales; certified as an AWS Solutions Architect and in Scrum, PRINCE2, and ITIL. Passionate about leveraging open source, automation, and data privacy to build secure and efficient systems. His entrepreneurial spirit, honed by 15 years leading his own software development company in Germany and Hong Kong, fuels his drive for innovation.
